Lesufi se ingryping by haarstylkwessie bekommer | Maroela Media
Panyaza Lesufi, die LUR vir onderwys in Gauteng, Maandag by Pretoria Girls High School. Foto: Twitter via @EducationGP
Leerders het kapsie gemaak teen die skool se beleid oor haarstyle. Van die leerders voer aan dat daar rassistiese opmerkings teenoor hulle gemaak is en dat hulle gedwing word om hul hare in style te dra wat nie hul haartipes akkommodeer nie.
Volgens Carien Bloem, AfriForum se projekkoördineerder vir onderwys, is dié organisasie ongelukkig omdat Panyaza Lesufi, die LUR van onderwys in Gauteng, die skool se beleid oor haarstyle geskrap het nadat daar met die beheerliggaam en bestuur vergader is. "Lesufi het die beleid geskrap totdat daar ooreengekom kan word op reëls wat leerders, personeel én ouers akkommodeer."
Bloem sê voorts dat Lesufi al telkemale by die beleide en etos van skole ingemeng het en dat hy nou hierdie voorval misbruik om beheerliggame van hul bevoegdhede en pligte te ontneem.
Maroela Media het vroeër berig slegs 'n dag ná die rasseherrie by Pretoria Girls High School, is die Lawson Brown High School in Port Elizabeth Dinsdag ook tot stilstand geruk nadat nog bewerings van rassisme aan die lig gekom het. Lees meer.
In die lig van onder meer kommer oor Lesufi se aanhoudende pogings om beheerliggame se mag in te perk, hou die Solidariteit Beweging op 31 Augustus 2016 'n toekomsberaad vir onderwys.
Dit is belangrik vir elke ouer en onderwyser wat gehalte-onderrig en die toekoms van die Afrikaanssprekende jeug op die hart dra om dié beraad by te woon.
Die besonderhede vir die beraad is soos volg:
Plek: Doxa Deo Raslouw, Centurion
Registreer vir die beraad by: www.onderwysberaad.co.za
Is daar enigsins 'n verskil tussen die haar-netheid gedragskode van historiese swart skole en oud model C-skole?
Ek glo nie. Dus is hierdie 'n moedswillige en selektiewe demonisering van blankes en rasse-konflik opstoking van Lesufi en trawante.
Hey. Lesufi…het jy gehoor my en ander blankes se lewens word bedreig deur een van jou verkose "leiers" by TUKKIES? Of is jy nie beskikbaar vir iets anders as politieke gewonne aard nie? Maar ek kry net so lekker lag as ek sien hoe die tjommas wild rondgryp om hulle eie basse te red van werkloos wees. Danksy NUMBA ONE se leierskap.
Dit is awesome om die beraad te hou en ek as onderwysere en ouer ,en ek is seker daar is baie ander, sal dit graag wil bywoon. Maar dis op n weeksdag, en onderwysers moet by die skool wees!!!! …en meeste ouers by die werk. Wie gaan die beraad bywoon??? As ek dit gereel het sou ek dit oor n naweek maak dat soveel as moontlik mense die geleentheid het om dit by te woon.
Duidelik is die 'herrie' wat skielik oor swart skoliere se hare in. Pretoria/Bloemfontein en Pt Elizabeth oor hare ontstaan het n goed organiseerde aksie is. Sedert 1994 was die hare nooit n probleem nie,duidelik probeer sekere politieke partye konfrontasie situasies skep vir politieke doeleindes.
Intressant dat studente van UP die skoliere ondersteun en dit toevallig juis nou. Op 5 September 2016 is die – Interdisciplinary graduate conference en een van die temas is: " Urban black women embracing natural hair" Toevallige tydsberekening!